পানিহাটিতে কালীপুজোর চাঁদার প্রতিবাদে দম্পতিকে মারধর

পানিহাটি: পানিহাটি পৌরসভার (Panihati) ১৯ নম্বর ওয়ার্ডের আনন্দনগর এলাকায় কালীপুজোর (Kali Puja) চাঁদার জুলুমবাজির প্রতিবাদ করায় এক দম্পতিকে আক্রান্ত করা হয়েছে। আক্রান্তদের বাড়ি-ঘরেও ভাঙচুর চালানো হয়েছে। এই ঘটনায় অভিযোগ উঠেছে উত্তর পানিহাটী তৃণমূল কংগ্রেসের যুব সভাপতি অর্জুন চক্রবর্তী ও তার দলবলের বিরুদ্ধে। অভিযোগ ঘোলা থানায় দায়ের করা হয়েছে।

আক্রান্ত দম্পতি পরিস্থিতি নিয়ে আতঙ্কিত। মিলন মণ্ডল বলেন, “আমরা শুধু প্রতিবাদ করেছি, কিন্তু তারা আমাদের মারধর করলো এবং বাড়ি ভাঙচুর করেছে।” তাঁর স্ত্রী **রিঙ্কু মণ্ডল** বলেন, “এই হামলায় আমাদের পরিবার খুব ভয় পাচ্ছে, কেউ আমাদের নিরাপত্তার দিকে খেয়াল রাখছে না।”

আরও পড়ুন: দার্জিলিংয়ে শীতের আমেজ, তাপমাত্রা নামল ১১ ডিগ্রিতে

পানিহাটি পৌরসভার উপপ্রধান সুভাষ চক্রবর্তী ঘটনায় মন্তব্য করে বলেন, “এটা কোনো চাঁদার ব্যাপার নয়, মিলন মণ্ডলের ব্যবহার এ সবাই ক্ষিপ্ত হয়ে ভাঙচুর চালিয়েছে।” পুলিশ অভিযোগের ভিত্তিতে ঘটনার তদন্ত শুরু করেছে এবং অভিযুক্তদের খুঁজে আইনি পদক্ষেপ নেওয়ার ব্যবস্থা করছে।

দেখুন আরও খবর: