গানে গানে কালীপুজোর শুভেচ্ছা মুখ্যমন্ত্রী মমতার

কলকাতা: আলোর উৎসবে আলোকিত বাংলা। সোমবার কালীপুজো (Kali Puja), তার পরেই দীপাবলি (Diwali) ও ভাইফোঁটা (Bhaiphota) উৎসবমুখর সপ্তাহে রাজ্যবাসীকে নিজের লেখা গানে শুভেচ্ছা জানালেন মুখ্যমন্ত্রী মমতা বন্দ্যোপাধ্যায় (Mamata Banerjee)।

সোমবার সকালে নিজের এক্স (X) হ্যান্ডেলে প্রায় দুই মিনিটের একটি মিউজিক ভিডিও পোস্ট করেন মুখ্যমন্ত্রী। গানটি গেয়েছেন শ্রীরাধা বন্দ্যোপাধ্যায়। গানের কথায়, “অন্ধকারকে ঘুচিয়ে দিয়ে, শান্তি নিয়ে এসো মা।”

আরও পড়ুন: রাজ্যে ফের চাকরির সুযোগ! নোটিফিকেশন জারি SSC-র

“দয়াময়ী মা,
আমার করুণাময়ী মা,
এসো মাগো আলোর দেবী,
আলো নিয়ে এসো মা।
অন্ধকারকে ঘুচিয়ে দিয়ে
শান্তি নিয়ে এসো মা।”

সকলকে জানাই কালীপুজো ও দীপাবলির আন্তরিক শুভেচ্ছা ও অভিনন্দন।

এই উপলক্ষে আপনাদের সবার সঙ্গে আমার লেখা ও সুর করা এবং শ্রীরাধা বন্দ্যোপাধ্যায়ের গাওয়া কালীপুজোর… pic.twitter.com/GBuNQZPjV2

— Mamata Banerjee (@MamataOfficial) October 20, 2025

ভিডিওর সঙ্গে মমতা লেখেন, “দয়াময়ী মা, আমার করুণাময়ী মা, এসো মাগো আলোর দেবী, আলো নিয়ে এসো মা। অন্ধকারকে ঘুচিয়ে দিয়ে শান্তি নিয়ে এসো মা। সকলকে জানাই কালীপুজো ও দীপাবলির আন্তরিক শুভেচ্ছা ও অভিনন্দন। এই উপলক্ষে আমার লেখা ও সুর করা, এবং শ্রীরাধা বন্দ্যোপাধ্যায়ের গাওয়া কালীপুজোর একটি গান শেয়ার করছি।”

কালীঘাটে মুখ্যমন্ত্রীর বাড়িতেও প্রতি বছর কালীপুজো অনুষ্ঠিত হয়। রবিবার সন্ধ্যায় নিজের বাড়ির দেবীমূর্তির ছবি পোস্ট করেছিলেন তিনি। পুজোর তদারকি থেকে অতিথি আপ্যায়ন, সবকিছুই করেন নিজে হাতে। তাই কালীপুজো মুখ্যমন্ত্রীর কাছে শুধু ধর্মীয় নয়, ব্যক্তিগত আবেগের উৎসবও বটে।

উল্লেখযোগ্য, রাজ্যের প্রশাসনিক প্রধান হওয়ার পাশাপাশি মমতা বন্দ্যোপাধ্যায় এক বহুমুখী প্রতিভার অধিকারী। কবিতা, প্রবন্ধ, গান লেখা ও সুর করা, ছবি আঁকা, সবক্ষেত্রেই তাঁর সৃজনশীলতা প্রশংসিত। দুর্গাপুজোর সময়ও তিনি একাধিক পুজো উদ্যোক্তার জন্য গান লিখেছিলেন। এবার কালীপুজোতেও সেই ঐতিহ্য বজায় রাখলেন মুখ্যমন্ত্রী।

দেখুন আরও খবর: