লক্ষ ব্লেডের কৃষ্ণকালী! কোথায় হচ্ছে এরকম অভিনব দেবীপ্রতিমা?

ওয়েব ডেস্ক: দুর্গাপুজো শেষ হতে না হতেই বাঙালির অঙ্গন সেজে ওঠে কালীপুজোর (Kali Puja 2025) আলো-রোশনাইয়ে। আর জমজমাটভাবেই কালীপুজো হয় নদিয়া (Nadia) জেলায়। থিম থেকে সাবেকি – জেলার প্রান্তে প্রান্তে আয়োজিত হয় হাজার হাজার পুজো। দেবীর আরাধনায় অভিনবত্বে আবারও নজর কাড়তে চলেছে নদিয়ার আড়ংঘাটার ইয়ং স্টার ক্লাব। এ বছর কালীপুজোর মূল আকর্ষণ তাদের অনন্য সৃষ্টি — ১ লক্ষ ধারালো ব্লেডের কালী প্রতিমা (Kali Idol Made Of Blades)।

ক্লাব সূত্রে জানা গিয়েছে, সম্পূর্ণ প্রতিমাটি তৈরি করা হয়েছে প্রচুর নতুন ব্লেড দিয়ে। শিল্পীরা মণ্ডপ প্রাঙ্গণেই সপ্তাহের পর সপ্তাহ ধরে আঠা ব্যবহার করে একের পর এক ব্লেড জোড়া লাগিয়ে গড়ে তুলেছেন দেবীর এই ব্যতিক্রমী রূপ। প্রতিমায় কালীকে দশভূজা রূপে উপস্থাপন করা হয়েছে, যা আরও বেশি ভক্তিমূলক ও শৈল্পিক ছাপ ফেলেছে।

আরও পড়ুন: ৫১ সতীপীঠের অন্যতম দেবী বর্গভীমার মন্দির গড়ে ওঠার নেপথ্যে ছিল কী কারণ?

শুধু কৃষ্ণকালীর (Krishna Kali) প্রতিমাই নয়, মণ্ডপে দর্শনার্থীদের জন্য আরও এক বিশেষ আকর্ষণ থাকছে — সম্পূর্ণ ব্লেড দিয়ে তৈরি এক বিশাল শিবমূর্তি। আয়োজকদের দাবি, দেশের অন্য কোথাও এমন বিপুল পরিমাণ ব্লেড ব্যবহার করে দেবমূর্তি নির্মাণের নজির নেই।

ইয়ং স্টার ক্লাবের উদ্যোক্তারা জানিয়েছেন, প্রতি বছরই তাঁরা কালীপুজোয় অভিনব থিমের মাধ্যমে দর্শকদের আকর্ষণ করার চেষ্টা করেন। গত বছর তাঁরা তৈরি করেছিলেন কাচের কালী প্রতিমা, যা রাজ্য জুড়ে ব্যাপক সাড়া ফেলেছিল। এ বছর ব্লেডের প্রতিমা দেখতে ইতিমধ্যেই উৎসাহী দর্শকদের ভিড় বাড়ছে আড়ংঘাটায়।

দেখুন আরও খবর:

The post লক্ষ ব্লেডের কৃষ্ণকালী! কোথায় হচ্ছে এরকম অভিনব দেবীপ্রতিমা? first appeared on KolkataTV.

The post লক্ষ ব্লেডের কৃষ্ণকালী! কোথায় হচ্ছে এরকম অভিনব দেবীপ্রতিমা? appeared first on KolkataTV.